הרשות לפיתוח והתיישבות הבדואים בנגב

הרשות לפיתוח והתיישבות הבדואים בנגב היא רשות ממשלתית שהוקמה בשנת 2007. הרשות הוקמה בעקבות החלטה 1999 של הממשלה ה-31 על מנת לקדם מספר מטרות:
 הסדרת היישובים בפזורה הבדואית בנגב.
 קידום ופיתוח תשתיות מקומיות.
 תיאום שירותים לאוכלוסייה בין משרדי הממשלה השונים.

עם הקמתה, הוכפפה הרשות למשרד הבינוי והשיכון. בזמן כהונת הממשלה ה-34 הרשות הוכפפה למשרד החקלאות. עם הקמת הממשלה ה-35 בשנת 2020, עברה הרשות לסמכות משרד הכלכלה. באותה השנה הגישה מפלגת חד"ש הצעת חוק לביטול הרשות, אך היא לא קודמה בשל המשבר הפוליטי והתפזרות הכנסת ה-23 בחודשים שלאחר מכן.

בחודש יולי 2021 החליטה הממשלה כי הרשות לפיתוח והתיישבות הבדואים בנגב, תעבור לסמכות משרד הרווחה. 

בינואר 2023 החליטה הממשלה ה-37 להעביר את הרשות לאחריות המשרד לשוויון חברתי. 

נכון לשנת 2022 המנהל הכללי של הרשות הוא יאיר מעיין, שמונה לתפקידו בשנת 2016 על ידי שר החקלאות אורי אריאל. משרדי הרשות נמצאים בעיר באר שבע.

ראו גם 
 אג'יק - מכון הנגב

קישורים חיצוניים

הערות שוליים 

ישראל: ארגונים ממשלתיים
הנגב
בדואים